NORAKSTS

|  |  |
| --- | --- |
| 27.04.2017. | Nr.5/17 |

**dzīvokļa īpašuma Māras ielā 1-24, jelgavā,**

**atsavināšana**

(ziņo I.Škutāne)

Dzīvokļa īpašums ar kadastra numuru 09009028612 Māras ielā 1-24, Jelgavā (turpmāk – Dzīvokļa īpašums), kas sastāv no četristabu labiekārtota dzīvokļa Nr.24 (telpu grupas kadastra apzīmējums 09000030036001024) ar kopējo platību 77,8 m2 un tam piekrītošajām kopīpašuma 744/57090 domājamām daļām no daudzdzīvokļu dzīvojamās mājas (būves kadastra apzīmējums 09000030036001), ir reģistrēts Jelgavas pilsētas zemesgrāmatas nodalījumā Nr.4116-24 uz Jelgavas pilsētas pašvaldības vārda.

Dzīvokļa īpašums nav izīrēts, jo Jelgavas pilsētas pašvaldības dzīvojamo telpu izīrēšanas palīdzības reģistros nav reģistrēta neviena persona, kura būtu izteikusi vēlēšanos īrēt četristabu labiekārtotu pašvaldības dzīvojamo telpu.

Jelgavas pilsētas domes Dzīvokļu komisija 2017.gada 15.februārī pieņēma lēmumu Nr.2/18.1 “Pašvaldības dzīvojamo telpu Māras ielā 1-24, Jelgavā un Māras ielā 1-107, Jelgavā nodošana atsavināšanai”, ar kuru piekrita Dzīvokļa īpašumu nodot atsavināšanai.

Likuma “Par pašvaldībām” 21.panta pirmās daļas 17.punktā noteikts, ka tikai dome var lemt par pašvaldības nekustamā īpašuma atsavināšanu.

Publiskas personas mantas atsavināšanas likuma (turpmāk - Atsavināšanas likums) 3.panta pirmās daļas 1.punktā noteikts, ka pašvaldības nekustamo īpašumu var atsavināt, pārdodot to izsolē.

Saskaņā ar Atsavināšanas likuma 8.panta otro, trešo, sesto un septīto daļu, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2017.gada 28.februārī Guntars Pugejs (Īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.79, derīgs līdz 2019.gada 16.jūnijam), novērtēja Dzīvokļa īpašumu un noteica tā vērtību 28300 *euro*.

Valsts zemes dienesta Nekustamā īpašuma Valsts kadastra informācijas sistēmā Dzīvokļa īpašuma kadastrālā vērtība ir noteikta 20498 *euro*.

2017.gada 7.martā Jelgavas pilsētas pašvaldības īpašuma privatizācijas komisija noteica: Dzīvokļa īpašuma nosacīto cenu – 30000 *euro*, izsoles soli –500,00 *euro*), nodrošinājumu – 3000 *euro*, reģistrācijas maksu – 50*euro*, nomaksas termiņu – 5 gadi.

Atsavināšanas likuma 36.panta trešā daļa noteic, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, 4.panta otro daļu, 15.pantu, 36.panta trešo daļu, Jelgavas pilsētas domes Dzīvokļu komisijas 2017.gada 15.februāra lēmumu Nr.2/18.1 “Pašvaldības dzīvojamo telpu Māras ielā 1-24, Jelgavā un Māras ielā 1-107, Jelgavā nodošana atsavināšanai” un Jelgavas pilsētas pašvaldības īpašuma privatizācijas komisijas 2017.gada 7.marta lēmumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo dzīvokļa īpašumu ar kadastra numuru 09009028612 Māras ielā 1-24, Jelgavā, kas sastāv no četristabu labiekārtota dzīvokļa Nr.24 (telpu grupas kadastra apzīmējums 09000030036001024) ar kopējo platību 77,8 m2 un tam piekrītošajām kopīpašuma 744/57090 domājamām daļām no daudzdzīvokļu dzīvojamās mājas (būves kadastra apzīmējums 09000030036001), pārdodot to atklātā mutiskā izsolē ar augšupejošu soli.
2. Noteikt dzīvokļa īpašuma Māras ielā 1-24, Jelgavā, pārdošanas nosacīto cenu (izsoles sākumcenu) 30000 *euro* (trīsdesmit tūkstoši *euro*), izsoles soli 500*euro* (pieci simti *euro*), nodrošinājumu 3000 *euro* (trīs tūkstoši *euro*), reģistrācijas maksu 50*euro* (piecdesmit *euro*), nomaksas termiņu – 5 gadi.
3. Apstiprināt dzīvokļa īpašuma Māras ielā 1-24, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Māras ielā 1-24, Jelgavā, izsoli normatīvajos aktos noteiktajā kārtībā.
5. Jelgavas pilsētas pašvaldības īpašuma privatizācijas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

2017.gada 27.aprīlī